《游澱湖》
宋代·卫泾

疎星残月尚朦胧，闲趁烟波一棹风。
始觉舟移杨柳岸，直疑身到水晶宫。
鸟鸦天际墨千点，白鹭滩头玉一丛。
欸乃一声回首处，西山横在有无中。

作者简介：（?—1226）嘉兴华亭人，徙居平江昆山，字清叔，号后乐居士、西园居士。卫季敏子。孝宗淳熙十一年进士第一。与朱熹友善。宁宗开禧初，累迁御史中丞。三年，参与谋诛韩侂胄，除签书枢密院事兼参知政事。后为丞相史弥远所忌，罢知潭州。卒谥文穆，改谥文节。有《后乐集》。